google/wiki40b huggingface dataset:
Myraløkka

Myraløkka er en park langs Akerselva på Sagene i Oslo, med en lang historie som friområde.

Parken

Parken Myraløkka er cirka 40 mål stor og ligger i en skålformet helling fra Maridalsveien i vest og Arendalsgata i nord ned mot Akerselva som ligger øst for parken. Turveien langs elva går gjennom Myraløkka. De store åpne gresslettene i hellingen er mye brukt til aking om vinteren, og turgåing og opphold om sommeren. 
Fra øvre del av parken, ved Arendalsgata, er det fin utsikt langs elva mot sentrum, fjorden og Ekebergåsen. Her ligger arbeiderboligene som Myrens Verksted, på andre siden av elva, bygget for sine ansatte i 1914.
Langs elva ligger de gamle fabrikkbygningene, som nå er kontorer og lokaler for småbedrifter. 
Myraløkka som friområde, og bygningene ved elva, langs Maridalsveien og Arendalsgata er vedtatt bevart.

Historie

Løkka het Bentzebakken på kart fra 1795. Det ble også navnet på industriområdet langs elva fra Bentsebrua og sydover, der det på 1800-tallet ble drevet papirmølle (Øvre Vøien Mølle), sagbruk, kornmølle og teglverk.
Det skålformede terrenget opp fra elva stammer fra teglverket, som tok ut store mengder leire fra Myraløkka til bruk i produksjon av teglstein. Verket, kalt både Bentse teglverk og Vøyen teglverk, ble anlagt mellom 1820 og 1840 og drevet til det ikke var mer leire igjen, rundt år 1900. Krakket i boligbygging 1899 kan også ha spilt en rolle for at verket ble nedlagt.
Myraløkka ble tidlig brukt som friområde, til aking, ballspill med mer, selv om det ikke var opparbeidet som park.  Ungdommen i strøket bygget to fotballplasser tidlig på 1900-tallet. Det var populært å bade fra elvekanten på løkka, selv om forurensningen fra industrien fra siste halvdel av 1800-tallet gjorde elva lite ren. 
En gang før 1917 var det vedtatt plan for å legge Thurmanns gate tvers over Myraløkka, frem til Bentsebrua. Et omreguleringsvedtak på 1950-tallet skrinla denne utbyggingen. Deretter ble parken opparbeidet. 
Under annen verdenskrig ble Myraløkka brukt som parsellhager, for matauk for befolkningen i strøket.

Aktiviteter i parken

Flere år på 2000-tallet har Oslo-Filharmonien gratiskonsert i parken på Myraløkka på Sagene, i 2013 med flere tusen tilhørere. 
Kommunen har på 2000-tallet hatt planer om å anlegge badeplass på Myraløkka, men dette er ikke gjennomført.
Piperska palatset

Piperska palatset, også Piperska huset, opprinnelig Falkenbergska huset, er et 1600-tallspalass i kvartalet Memnon på Munkbrogatan 2 i Gamla stan i Stockholm.

Kirsteinska huset på Munkbron

Da staten kjøpte eiendommen på 1770-tallet ble eiendommen delt i to deler. Västra 139 som i prinsippet omfattet Piperska palatsets nåværende grenser og Västra 139 1/2 der deler av husets sidebygninger og et porthus inngikk. Denn ble i 1783 kjøpt av Kristina Nyman, enke etter bryggeren Nils Nyman Johansson. Hun fikk bygget på huset i to etasjer for skuespilleren Petter Stenborg for å få plass til en teaterscene med parkett og salong for 400 personer. Stenborgs Teater var 1784-1799 landets største før Kungliga Dramatiska teatern fikk monopol innen Stockholm. I 1790 kjøpte Gustav III teateret av den gjeldstyngede Stenborg og la det ned i 1799 til fordel for sittet eget Kungliga Teatern. Arkitekt for påbyggingen var slottsbyggmesteren Adolf Ulrik Kirstein med Jean Eric Rehns bistand til innredningen. Ved Nymans død kjøpte Kirstein eiendommen.
I 1899 ble eiendommen solgt til Stockholms stad og samme år ble den gamle teaterbygningen revet.

Riving og restaurering

I 1953 ble bygningen restaurert. I den forbindelse ble deler av sidebygningene revet, det vil si restene av det Kirstenska huset, for å gi plass til Munkbroleden. I 2010 forvaltes Piperska palatset av en privat eiendomsforvalter som leier ut lokalene til kontorer.
A Taste of Honey (sang fra 1960)

The Beatles' versjon

Paul McCartney var den i The Beatles som var opptatt av såkalte standardlåter, og «A Taste of Honey» ble lagt til i gruppens repertoar i 1962 og 1963. I likhet med Welchs versjon, gikk versene i valsetakt, mens de la om takten i mellomversene.
Dobbeltalbumet Live! at the Star-Club in Hamburg, Germany; 1962 (utgitt 1977) inneholder et opptak fra 31. desember 1962 hvor de spilte i Hamburg. Arrangementet ble beholdt da de spilte den inn 11. februar 1963 i Abbey Road Studios. Etter fem tagninger, ble det bestemt at McCartney skulle legge på sin stemme en gang til på mellomversene. Gruppens innspilling ble først utgitt 22. mars 1963 på deres britiske debutalbum Please Please Me. I USA ble den først utgitt 22. juli 1963 på albumet Introducing The Beatles.

Herb Alperts versjon

Herb Alpert ga ut sin instrumentale versjon av «A Taste of Honey» som både A-side singel og på albumet Whipped Cream and Other Delights i 1965. Singlen nådde 7.-plass på Billboard Hot 100.

Barbra Streisands versjon

Barbra Streisand sang låten i et kabaretnummer i 1962, og spilte den inn for debutalbumet The Barbra Streisand Album i 1963. Platen vant en Grammy Award for årets album.
Slots

Slots er en spalte i vingens forkant som er åpen hele tiden, eller som åpnes når slats glir frem eller løftes opp, og som gjør at vingen kan gis en høyere angrepsvinkel. Et større løft blir produsert som et resultat av endring av angrepsvinkelen, ved lavere hastighet. Ved å bruke slots kan fly ta av og lande med lavere hastighet, eller lande og ta av på kortere baner. De blir vanligvis brukt under landing og ved øvelser hvor flyet er tett på å steile (stallhastighet). Vanligvis er slats trukket inn under normal flyvning for å minske luftmotstanden og går da i ett med vingens forkant. Slots er da stengt.
Slats og slots er en av flere typer aerofoils som gir økt løft på fly, slik som flaps som sitter i bakkant av vingen.
Västerbottens län

Landskap

Lenet består av landskapet Västerbotten, den nordøstre delen av landskapet Ångermanland og den søndre delen av landskapet Lappland, samt en liten ubefolket del av nordre Jämtland.

Administrasjon

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
What Was Ours Can't Be Yours

What Was Ours Can't Be Yours er et musikkalbum med Harrys Gym, utgitt i 2010. Albumet lå to uker på VG-lista og endte med niendeplass som beste plassering.
Bymuseet i Bergen

Bymuseet i Bergen ble etablert 1. juli 2005 og er en sammenslåing av flere tidligere selvstendige museer og kulturminner i Bergen kommune. Bymuseet har i dag ansvar for Alvøen hovedbygning, Bergen Skolemuseum, Bryggens Museum, Damsgård hovedgård, Gamle Bergen Museum, Hordamuseet, Håkonshallen, Lepramuseet og Rosenkrantztårnet.
Bymuseet forvalter totalt over 120 bygninger i Bergen kommune.
Cascade Lake

Cascade Lake er Intels kodenavn på en 64-biter mikroarkitektur for mikroprosessorer som forventes å bli lansert i 2018. Det er en 14 nm arkitektur og en optimalisering av Intels Process-Architecture-Optimization-modell. Den er etterfølgeren til Coffee Lake.
Badekargin

Badekargin (engelsk: Bathtub gin) refererer til hvilken som helst type hjemmelaget sprit laget av hjemmebrennere. Begrepet dukket først opp i 1920, i Forbudstidens USA, med referanse til den dårlige kvalitet på den hjemmelagede alkoholen.
Da gin var den dominerende drikken på 1920-tallet, ble mange varianter laget ved å blande billig alkohol laget av korn med vann og smakstilsetninger og andre stoffer, slik som einerbær og fordi flaskene som ble brukt var for høye til å bli etterfylt med vann fra vasken, ble de i stedet etterfylt fra et badekar. I tillegg til å blande alkohol, vann og smakstilsetninger i et kar som var stort nok til «kommersiell virksomhet», måtte det være lite nok til ikke å bli oppdaget av politiet, og et badekar var passende, derav navnet «badekargin». Obs!: Destillasjon krever lukkede kar, og kan ikke gjøres i et åpent kar som badekar. Derfor er historier om destillering av alkoholholdige produkter i et åpent badekar svært lite sannsynlig og trolig oppdiktede.
Mange som mikser gincocktail skylder på badekargin, så begrepet kan ha blitt opprettet for å maskere ubehagelig smak.
Bathtub Gin er også navnet på et ginmerke produsert av Ableforth i Storbritannia. Det ble ikke laget i et badekar, men ved destillasjon.

I populærkulturen

I Simpsons - episoden "Homer vs. The Eigteenth Amendnent har Homer og Bart mikset og brygget alkohol, herunder gin, i ulike badekar i kjelleren og i hemmelighet og leverer og distribuerer det til Moe's Tavern via et forseggjort leveringssystem for å unngå å bli oppdaget.
Bandet Phish har en sang med tittelen "Bathtub Gin", som opprinnelig ble utgitt på albumet Lawn Boy. Sangen synges også på Hampton Comes Alive og på flere andre konsertalbum.
Onde Miss Hannigan (Carol Burnett) i filmen Annie (1982)  kurerer lidelser med badekargin.
Det finnes en bar i New York kalt Bathtub Gin. Det er skjult bak en café for å ligne de hemmelige barene i forbudstiden.
Det er også en bar i Seattle, Washington kalt Bathtub Gin & Co, en bar i speakeasybar stil, i hjertet av Belltown.
Hua Yan

Hua Yan (forenklet kinesisk: 华嵒; tradisjonell kinesisk: 華嵒; pinyin: Huà Yán; Wade-Giles: Hua Yen; født 1682 i Shanghang i Fujianprovinsen i Kina, død 1786) var en kinesisk maler som regnes blant «de åtte eksentrikere fra Yangzhou». Han er særlig kjent for penselmaleriet Wutongtre og ekorn, som nå (2007) er i Palassmuseets samlinger i Beijing.
Hepomidion

Utseende

En middelsstor, kraftig, gråbrun trebukk. Hannens antenner er mer enn dobbelt så lange som kroppen.

Utbredelse

Arten er utbredt i Sør-Afrika.
Steve Fossett

Verdensspeider

Steve Fossett var også medlem av verdensstyret i Wosm (World Organisation of the Scout Movement) – et av verdensforbundene i speiderbevegelsen. Innvalgt i 2002, gjenvalgt i 2005. Fossetts amerikanske speiderkarriere inneholder blant annet at han er Eagle Scout, den høyeste utmerkelsen en amerikansk speider kan ta.

Mystisk forsvinning

Klokken 08:45 lokal tid, mandag den 3. september 2007, dro Fossett ut på en flygetur fra en privat flystripe i Smith Valley, Nevada. Flystripen er eid av Barron Hilton. 
Fossett tok av med et ettmotors fly av typen Bellanca Super Decathlon. Han hadde ikke med seg fallskjerm, og hadde drivstoff for bare fire-fem timers flyging. Han skal heller ikke ha opplyst om hvor han skulle. Søket etter Fossett pågikk i månedsvis. Han ble erklært lovmessig død 15. februar 2008.
Den 29. september 2008 ble personlige eiendeler tilhørende Fossett funnet av en turgåer i området nær byen Mammoth Lakes i California.
Madera County Sheriff John Anderson opplyste at et flyvrak ble observert under et flysøk 1. oktober. 
Den 2. oktober 2008 ble det bekreftet at flyvraket som var blitt funnet ved Mammoth Lakes i California var flyet til Fossett. Vrakdelene ble funnet noen hundre meter fra stedet hvor turgåeren fant Fossetts eiendeler. Det ble også opplyst at vraket var så alvorlig skadet at ingen kunne ha overlevd ulykken. Funnstedet ligger rett sør for leteområdet hvor man søkte etter Fossett i september 2007.
Blant vrakrestene ble det funnet to knokler, og mandag 3. november 2008 bekreftet politiet i delstaten California at DNA-tester viser at knoklene stammer fra Fossett.
Hvitnakketrane

Taksonomi

Hvitnakketrane ble tidligere regnet til slekten Grus, men «HBW and BirdLife International Illustrated Checklist of the Birds of the World» plasser arten i Antigone, i henhold til del Hoyo et al. (2014). Noen velger imidlertid fortsatt å plassere disse som basale arter i slekten Grus, men slekten blir da i henhold til Krajewski et al. (2010) parafyletisk.

Beskrivelse

Hvitnakketranen blir omkring 125+ cm høy og veier cirka 4,75–6,5 kg. Hannene blir noe større enn hunnene. Vingespennet utgjør 200–210 cm.
Hvitnakketraner har ei karakteristisk bred hvit stripe som løper fra toppen av issen og nedover nakken til fremst på ryggen. Ansiktshuden er rød til rødbrun og har tynne sorte hårlignende fjær i delet mellom nebbet, den røde ansiktshuden og de hvite fjærene på strupen og aller øverst på halsen. Resten av fuglen er grå, men oversiden av vignene er mer sølvgrå til gråhvit. Øynene har oransje iris. Hos ungfugler er hele hodet brunt.

Utbredelse og habitat

Arten er utbredt i Øst-Asia og hekker i to større områder. Et som ligger i trianglet mellom Mongolia, Kina og Russland, og et som ligger lenger øst, på grensen mellom Nordøst-Kina og Sørøst-Russland (Mandsjuria).
Habitatet består av grunne våtmarksområder og fuktig gressland i brede elvedaler og langs innsjøer. Arten har også tatt i bruk dyrket mark.

Atferd

Arten hekker på vårparten (april–mai) og hunen legger to hvite egg. Redet bygges av tørt gress i åpen våtmark. Inkubasjonstiden er cirka 28–32 dager, og kyllingene blir flygedyktige etter cirka 70–75 dager. Ungfuglene regnes som forplantningsdyktige fra dem er omkring 2–3 år gamle.
Kråkenes fyr

Vindrekorder

I løpet av tiden det er gjort observasjoner på Kråkenes, er det registrert om lag 150 orkaner.
Nyttårsorkanen i 1992 ble dessverre ikke registrert på Kråkenes, fordi det ble skiftet observasjonssystem det året. På Svinøy ble det imidlertid registrert godt over 32,9 m/s, og på flere steder på Nordvestlandet ble orkanen vurdert til styrke 12 på Beauforts skala.
De 13 sterkeste orkanene ved Stad med en middelvind på over 10 minutter etter 1982:
29.01.2016: 48,9 m/s
25.12.2011: 45,6 m/s
03.01.2000: 43,9 m/s
13.06.2000: 39,9 m/s
27.11.1999: 39,9 m/s
15.01.2007: 39,1 m/s
23.02.1997: 39,1 m/s
07.02.1997: 38,9 m/s
15.12.1998: 38,6 m/s
23.10.1983: 38,1 m/s
04.03.1983: 38,1 m/s
03.01.1983: 38,1 m/s
22.11.1982: 38,1 m/s
Høyeste vindkast som er registrert på Kråkenes er 61,7 m/s, 29. januar 2016. Det regnes som sannsynlig at nyttårsorkanen var enda sterkere. Den 25. desember 2011 ble det målt vindkast på 58,4 m/s, men vinden kan ha kommet opp i 65 m/s i enkelte vindkast, men dette er ikke dokumentert.
Edvard Holm

Liv

Holm studerte filologi, og tilbragte et år i Italia etter å ha avlagt embetseksamen. I 1860 fikk han doktorgraden på et arbeid om «De græske Undersaatters politiske Stilling under de romerske Kejsere», og i 1864 utga han Gejstlighedens Optræden lige over for Staten indtil det vestromerske Riges Fald. Året etter ble han dosent ved universitetet, og i 1867 professor.
Ved universitetet ble han ledet over til moderne historie, særlig Danmarks nyere historie. I begynnelsen beskjeftiget han seg mest med Danmark-Norges utenrikspolitikk; i 1875 utkom Danmark-Norges udenrigske Historie under den franske Revolution og Napoleon’s Krige fra 1791 til 1807. Senere studerte han også rikets indre forhold, og satte seg som mål å skrive et stort verk om Danmark-Norge på 1700-tallet. Som innledning til dette arbeidet utkom Danmark-Norges indre Historie under Enevælden 1660–1720, og i 1891 begynte han å utgi Danmark-Norges Historie fra den nordiske Krigs Slutning til Rigernes Adskillelse. Etter å ha tatt avskjed fra universitetet i 1899 kunne han konsentrere seg helt om dette arbeidet, og frem til 1912 rakk han å skrive syv bind.
NM i ishockey 2014

Kvartfinaler

Kvartfinalene ble spilt best av 7 kamper. I kvartfinalen valgte lag 1 mellom lag 7/8. Deretter valgte lag 2 mellom gjenværende lag 7/8 og lag 6. Lag 3 valgte deretter mellom gjenværende lag 6/7/8 og lag 5. Høyest rangert lag hadde hjemmekamp i kamp 1, 3, 5 og 7, mens lavest rangerte lag hadde hjemmekamp i kamp 2, 4 og 6.

Semifinaler

I semifinalen valgte høyest rangerte lag mellom de to lavest rangerte lag etter plassering i grunnserien. Høyest rangerte lag hadde hjemmekamp i kamp 1, 3, 5 og 7, mens lavest rangerte lag hadde hjemmekamp i kamp 2, 4 og 6. Begge de to tapende semifinalistene ble tildelt bronsemedaljer i Norgesmesterskapet.
Havvarmekraft

Forsøk med havvarmekraft

Forsøk på å utnytte havtermisk energi har vært utført siden 1880-årene. Utforskningen startet i Frankrike men det var på Hawaii at amerikanske forskere lyktes å installere et fungerende anlegg i 1974, ved opprettelsen av Natural Energy Laboratory of Hawaii Authority. Det lyktes i 1999 å bygge et 250 kW-anlegg med lukket syklus. Andre land har siden installert anlegg fra 100 kW til 1 MW i Tokyo, Nauru og Tamil Nadu (India).
En alternativ metode vil kunne være å utnytte de meget store temperaturforskjellene som eksisterer mellom havvannet og luften i arktiske strøk.
Arnar

Etymologi

Arnar er et relativt nylaget navn dannet av leddene arn, «ørn», og her, «kriger». Navnet kan også være en forlenget form av Arne, en kortform av navn som begynner på arn-.
Arner er en variant av Arne eller Arnar.
Minneskleivgrana

Minneskleivgrana ved Gamlevolltjønnan i Rollag kommune, nærmere bestemt i Trillemarka, er Norges eldste kjente levende grantre. Treet ble oppdaget ved en tilfeldighet den 17. juli i 2003 av Jørund Rolstad og Ken Olaf Storaunet fra Skogforsk, og det ble litt senere samme år årringdatert til å være fra 1524, altså 493 år nå.
Tåtten om Ivar Ingemundsson

Tåtten om Ivar Ingemundsson (Ívars þáttr Ingimundarsonar) er en tått, en kort islendingesaga fra 1200-tallet. Historien foregår i Norge i Øystein Magnussons regjeringstid (1115–1123) og handler om den islandske skalden Ivar Ingemundsson som har kjærlighetssorg etter at broren Torfinn lurer fra ham kjæresten Oddny. Ivar blir trøstet av kongen, og tåtten oppfattes som et eksempel på den norske kongens omsorg. 
Tåtten er kjent fra håndskriftet Morkinskinna; den er oversatt til norsk av Jan Ragnar Hagland i fembindsverket Islendingesagaene, 2014
Heinrich Schmidt

Bygg og anlegg utført av Heinrich Schmidt 1904 - 1947

Listen er ikke fullstendig.
Kvalitetsstyring

Kvalitetsstyring sikrer at en organisasjon, produkt eller tjeneste er konsekvent. Det har fire hovedkomponenter: kvalitetsplanlegging, kvalitetssikring, kvalitetskontroll og kvalitetsforbedring.

Hovedprinsipper for kvalitetsstyring

Den internasjonale standarden for kvalitetsstyring (ISO 9001:2015) angir en rekke styringsprinsipper, som kan brukes av ledelsen for å veilede sin organisasjon mot forbedret ytelse. Med ISO 9001:2015 ble antallet hovedprinsipper redusert fra 8 til 7.
Dark Horse Records

Logo

Insoirasjonen til Dark Horse logoen kom fra en etikett på en blikkboks Harrison så på en av hans mange reiser til India.
Logoen er den syv-hodete hesten Uchchaisravas, en vanlig figur i Indisk kunst og mytologi. Harrison var nok en "svart hest" når det gjaldt å starte sin egen solokarriere etter å ha blitt overskygget i The Beatles av Lennon og McCartney, selv om han skrev noen av bandets mer kjente senere sanger (sånn som "Here Comes the Sun" og "Something"), og var den første eks-Beatlen med et soloalbum som nummer 1, (All Things Must Pass i 1970).
Vaniljesaus (album)

Vaniljesaus er et musikkalbum utgitt av Geitungen i 2001. Dette er gruppas første plate.
Nanhai

Nanhai (forenklet kinesisk: 南海区, tradisjonell kinesisk: 南海區, pinyin: Nánhǎi Qū) er et bydistrikt i byprefekturet Foshan i provinsen Guangdong i Folkerepublikken Kina. Før 8. desember 2002 var Nanhai en by på fylkesnivå, med noe større territorium.
Nanhai har 1 113 000 innbyggere (2002), og er en av de rikeste administrative enheter i Guangdong.
Et stort selskap med hovedkontor i Nanhai er Aston Bathroom Appliances som produserer over 150 forskjellige modeller av badekar, håndfat, toaletter og dusjkabinetter.

Grunnleggelse

Byen Nanhai ble grunnlagt i 1271 av to brødre som hadde flyktet fra Nordkina og hadde med seg sin avdøde fars ben. De var på flukt fra mongolene på en bambusflåte ned elven da de kom ut i uvær og flåten ble knust. Brødrene slo seg ned på stedet, og bygde en helligdom til minne om hendelsen.
București

Severdigheter

Parlamentspalasset (også kjent som Ceaușescus palass) er turistattraksjon nummer én og var verdens nest største administrative bygning etter Pentagon da den ble bygget.
Friluftsmuseet Muzeul Satului (Landsbymuseet) med 272 tilflyttede bygninger fra landsbyer i hele Romania ligger i den store parken Parcul Herăstrău, nord i utkanten av byen, ved innfartsåren Șoseaua Kiseleff. Ved denne gaten, på en stjerneplass nærmere sentrum, står triumfbuen Arcul de Triumf, ferdigbygd i 1936 til minne om at Romania gikk seirende ut av første verdenskrig.
Lipscani, også kjent som gamlebyen, er et område med en kombinasjon av sammensatte hus, små butikker, populære utesteder samt noen få fortausrestauranter.
Turanella

Utseende

En liten (3,5 -4 millimeter), avlang, blank, svart gjødselbille, beina og den midtre delen av dekkvingene gulbrune. Arten ligner mye på artene i slekten Aphodius. Hodet er skovlformet med to butte tenner foran, fasettøynene rundede og litt utstående. Pronotum er blankt, rundet rektangulært, nokså kraftig punktert. De jevnbrede dekkvingene har skarpe punktstriper. Leggene på forbeina har to store og én liten tann.

Levevis

Disse billene lever i møkk og er hyppigst på steder der husdyr beiter.

Utbredelse

Slekten lever i Sentral-Asia (Kasakhstan, Kirgisistan, Turkmenistan og Usbekistan).
5 dagar i augusti

5 dagar i augusti er et musikkalbum med Stefan Sundstrøm, utgitt i 2010.
Norges idrettsforbunds idrettsmerke

Norges idrettsforbunds idrettsmerke, også kalt Idrettsmerket, er et ferdighetsmerke innstiftet i 1915 av Norges idrettsforbund. Det tildeles for oppnådde krav innen fem grupper av idrettslig aktivitet: trim, spenst og presisjon, hurtighet, styrke og utholdenhet.
Idrettsmerket gjaldt fra det ble innført i 1915 bare for menn. I 1934 kom også kvinnene med.
Merket er i gull, sølv eller bronse og består av en oval eikekrans som øverst har Norges riksvåpen. Feltet inne i kransen er grønt. Som medalje bæres merket i et grønt bånd. Medaljene har ikke det grønne feltet inne i kransen. Til 2008 var Idrettsmerket tillatt båret på norsk militær uniform.
I 2017 tok om lag 5 000 personer merket, mens det var 49 663 som tok det i 1977, som var rekordåret.
Erebus (krater)

Erebus er et nedslagskrater som Mars-roveren Opportunity besøkte på Mars mellom Sol 550 (oktober 2005) og Sol 750 (mars 2006). Krateret er lokalisert på Meridiani Planum, ca. 2500 meter sør for Vostok-krateret.
Erebus er omtrent 350 meter brett, dobbelt så stort som Endurance-krateret. Men det er veldig gammelt og erodert, og det er såvidt synlig fra bakken. Det ser bare ut som endel flate stein-utspring i en sirkel med sand-dyner.
Det russiske nasjonalbiblioteket

Det russiske nasjonalbiblioteket (russisk: Российская национальная библиотека, mellom 1932 og 1992 kjent som Det offentlige statsbiblioteket Saltykov-Schcedrin) i St. Petersburg er Russlands eldste offentlige bibliotek, grunnlagt i 1795 av Katarina den store og tegnet av arkitekten Jegor Sokolov, med utvidelser ved Carlo Rossi.

Bygninger

Biblioteket består av til sammen seks ulike bygninger; Hovedbygningen, Krylov-huset, Plekhanov-huset, «den nye bygningen», «bygningen ved Fontankaelven» og bygningen i Litejnyj prospekt.

Samlinger

Formålet med biblioteket var å ha en komplett samling av alle bøkene som var blitt utgitt i Russland, og alle bøker utgitt på russisk utenfor riket og å ha en komplett samling av de bøker som omhandlet Russland utgitt på andre språk.
Katarina den store tilførte biblioteket private samlinger hun hadde kjøpt fra Voltaires og Diderots hjemmebibliotek.
I 2011 besto samlingen av 36 476 000 bøker, tidsskrifter, aviser og andre gjenstander.

Historie

Den 27. mai 1795 ga Katarina den store en formell godkjenning til arkitekten Yegor Sokolov til å tegne imperiets offentlige bibliotek. Konstruksjonen av hovedbygget foregikk i nesten tyve år fra juni 1795 frem til 1814. Bygget er oppført i nyklassisk stil og fikk flere tilbygg i det påfølgende århundret.
Troglotayosicidae

Utseende

Små, brungule skorpioner med nokså kraftige klør og reduserte øyne.

Levevis

Disse skorpionene lever i eller rundt huler. Belisarius xambeui kan også finnes rundt forlatte bygninger, men er sjelden. De reduserte øynene og den bleke fargen er typiske trekk for hulelevende dyr.
De to Troglotayosicus-artene er bare kjent fra ett eksemplar hver (typeeksemplaret). T. vachoni ble funnet i en hule i Ecuador, mens T. humiculum ble samlet inn mellom løvstrø i Colombia.

Farlige arter

Man regner ikke med at disse skorpionene er farlige for mennesker.

Utbredelse

Slekten Belisarius lever i Sør-Europa (et lite område i Frankrike og Spania), Troglotayosicus i Sør-Amerika (Ecuador og Colombia).